**STENDĒ VISĀTRĀKAIS GINTS FILIPSONS: “NEBIJU 100% GATAVS, BET ŠOREIZ IZDEVĀS UZVARĒT”**

**25. septembrī, Stendē, “Stendes mototrasē” aizvadīts Nacionālā kausa ceturtais posms motokrosā un Arvīda Skudrēvica piemiņas balvas izcīņa MX50 un PRO klasēm.**

**Kā arī holeshot balvas no “GF Racing Team”, kuras pirmajā braucienā saņēma MX50, MX65, MX85, MX A, MX B, MX C, MX D un MX PRO klase.**

Šajā posmā piedalījās 165 dalībnieki. Šoreiz sacensības Stendē nebija no vieglākajām, jo nedēļas sākumā perfekti sagatavotā “Stendes mototrase” divas dienas pirms sacensībām piedzīvoja pamatīgu lietu. Sacensību rītā trasē bija kārtīga dubļu kārta, taču lielākajai daļai sportistu tas neradīja šaubas, ka sacensībās ir jāpiedalās un jāgūst labi panākumi tajās.

Sarunā ar MX Pro klases uzvarētāju **Gintu Filipsonu** (“GF Racing Team”), viņš pastāstīja, ka neskatoties uz to, ka trase bija pielijusi un bija dubļi, kopumā sportistam veicās labi. Šīs Gintam bija pirmās sacensības pēc traumas, kuru guva jūlijā. Pirms šī posma sportists aizvadīja vien divus treniņus. “Nebiju 100% gatavs, bet šoreiz izdevās, arī komandai punktus nopelnīju. Tas bija galvenais. Bijām uztaisījuši kluba “GF Racing Team” starta balvas, sanāca arī pašam “izcelt” pirmā brauciena startu. Kopumā sacensības bija labas, sanāca cīņa ar Elgaru Jonasu un Andi Valtu. Pasākums bija izdevies,” tā Gints Filipsons.

Sacensību organizators **Guntars Žigats** (MK “Stende”) atzina, ka “postaža sākās jau ceturtdien, kad sākās solītais lietus. Pirms tam visu bijām sagatavojušo par 100% un viss bija vislabākajā kārtībā. Ceturtdien tas lietus mūs “piebeidza”, piektdien glābām, ko varējām un šķita, ka viss būs labi. Bet nē, piektdienas vakarā atkal sākās spēcīgas lietus gāzes. Sestdienas rītā bija salīdzinoši slikta situācija trasē.” Arī šoreiz bija kārtējā dubļu “gonka”. “Katrā ziņā prieks, ka cilvēki šo visu saprata, kā arī saprotam tos, kuri atteicās startēt. Viss bija “forši”. Daudzi arī gribēja pacīnīties par starta karaļa balvu, kuru nodrošināja klubs “GF Racing Team”. Liels paldies viņiem par to, tas bija ļoti labi! Tas piedeva pasākumam “pipariņu”. Arī mēs rīkojām A. Skudrēvica balvas izcīņu, kuru saņēma MX50 un MX Pro klase. Par to paldies Skudrēvica radiniekiem, Andrim, viņa sievai un visiem pārējiem. Balvu klāsts bija ļoti bagātīgs. Prieks par visiem, kas piedalījās un cīnījās! Esmu apmierināts,” tā Guntars Žigats.

**Nacionālā kausa ceturtā posma uzvarētāju TOP3**

**MX50 Jaunākie klasē:**

1. Tomass Tilāns (AMK “Bieriņi”)
2. Edgars Kundziņš (AMK “Bieriņi”)
3. Gabriels Ismailovs (IK “Auseklis”)

**MX50 Vecākie klasē:**

1. Braens Sazoņenko (MK “Stende”)
2. Andris Filipovs (privāti)
3. Dāvis Smarods (Motoklubs “Ape”)

**MX65 Jaunākie klasē:**

1. Jonatāns Rjabovs (“Rodeo MX”)
2. Toms Audijanovs (“Camk Latgale”)
3. Johann Hansman

**MX65 Vecākie klasē:**

1. Alekss Griņjo (“VV Moto Racing Team”)
2. Rems Šarovs (“Camk Latgale”)
3. Gustavs Ozols (“Saldus motoklubs”)

**MX85 Jaunākie klasē:**

1. Alberts Knapšis (“F.F.F.”)
2. Ričards Alens Gaļcins (“Camk Latgale”)
3. Ralfs Spila (“KTM Motofavorīts”)

**MX85 Vecākie klasē:**

1. Kristers Zemmers (MX “Factory Latvia”)
2. Ričards Muraško (“Rodeo MX”)

**MXPRO klasē:**

1. Gints Filipsons (“GF Racing Team”)
2. Andis Valts (“Moto Mafia”)
3. Elgars Jonass (“Saldus motoklubs”)

**MX A klasē:**

1. Jānis Riters (“GF Racing Team”)
2. Dāvids Rjabovs (“Rodeo MX”)
3. Rinalds Buraks (“MX Ķekava”)

**MX B klasē:**

1. Miks Rasmanis (“CEC I.S. Racing”)
2. Ralfs Riters (“Rambas R”)
3. Artis Laiviņš (“Moto Mafia”)

**MX C klasē:**

1. Ritvars Vašils (Motoklubs “Litene”)
2. Arvis Grāmatnieks (“AZ-Kazdanga”)
3. Dāvis Kampars (MK “Stende”)

**MX D klasē:**

1. Juris Zandmanis (“Saldus motoklubs”)
2. Jānis Straume (“F.F.F.”)
3. Sandis Čalpa (“VV Moto Racing Team”)

**MINI MX klasē:**

1. Reinis Pušpurs (“Gulbenes moto”)
2. Toms Binovskis (“Saldus motoklubs”)
3. Mārtiņš Jānis Zariņš (“Eriņi”)

**Zero klasē**

1. Matīss Martinovs (privāti)
2. Sandis Siliņš (privāti)
3. Guntis Stamguts (privāti)

**Visi NK 4. posma rezultāti:** https://speedhive.mylaps.com/Events/1919054

*Informāciju sagatavoja Luīze Vīksna (LaMSF)*